b'\n_START_ARTICLE_\nAbstraktna algebra\n_START_PARAGRAPH_\nAbstraktna algebra (tudi vi\xc5\xa1ja algebra) je matemati\xc4\x8dna disciplina, ki se ukvarja z algebrskimi strukturami kot so: grupoidi, kolobarji, obsegi, moduli, vektorski prostori in algebre. Ve\xc4\x8dina avtorjev danes uporablja namesto izraza abstraktna algebra kar algebra._NEWLINE_Izraz abstraktna algebra se nana\xc5\xa1a na raziskovanje algebrskih struktur, za razliko od elementarne algebre, ki je relativno osnovna oblika algebre in obravnava pravila za re\xc5\xa1evanje ena\xc4\x8db in preoblikovanje algebrskih izrazov, kjer nastopajo realna in kompleksna \xc5\xa1tevila in neznanke. Elementarna algebra je obravnavanje struktur kot sta realni obseg in komutativna algebra.'